Chris Patten

Christopher Francis «Chris» Patten, baron Patten av Barnes, (født 12. mai 1944 i Cleveleys i Lancashire) er en britisk politiker.

Patten var representant til det britiske underhuset 1979-1992 for Det konservative parti. Han var statssekretær for bistandssaker 1986-1989 (minister for Overseas Development), miljøminister 1989-1990 og partileder 1990-1992. I den sistnevnte egenskap anses han å ha vært en av arkitektene bak John Majors valgseier i 1992. Patten tapte imidlertid sin egen parlamentsplass og ble samme år utnevnt til guvernør over Hongkong, et embede han innehadde fram til 1997 da kronkolonien ble overdratt til Folkerepublikken Kina. 

I 1998 ble han tildelt Order of the Companions of Honour av dronning Elisabeth II og 1998-1999 ledet han Independent Commission on Policing for Northern Ireland, også kalt Pattenkommisjonen, som overvåket Langfredagsavtalens implementering. Patten var deretter EU-kommissær med ansvar för ytre forbindelser i Prodi-kommisjonen 1999-2004.

Skrifter 
 The Tory Case. Longman, London 1983, ISBN 0-582-29612-9.
 East and West. The last Governor of Hong Kong on power, freedom and the future. Macmillan, Longman, London 1998, ISBN 0-333-74787-9 
 Not Quite the Diplomat. Home Truths about World Affairs. Allen Lane, London 2005, ISBN 0-7139-9855-5.
 Cousins and Strangers. America, Britain and Europe in a New Century. Times Books, New York NY 2006, ISBN 0-8050-7788-X.

Referanser

Eksterne lenker 
 
 
 
 
  Die europäischen Kommissare 
  The Chris Patten Archive 

Personer fra distriktet Wyre
Britiske politikere